ປີ 2012 ແມ່ນປີພິເສດສຳລັບຫວຽດນາມ ແລະ ລາວ, ພັກ, ລັດ ແລະ ປະຊາຊົນສອງປະເທດ ໄດ້ຈັດພິທີສະເຫຼີມສະຫຼອງ 50 ປີແຫ່ງວັນສ້າງຕັ້ງສາຍພົວພັນທາງການທູດ (5/9/1962-5/9/2012) ແລະ 35 ປີແຫ່ງວັນເຊັນສົນທິສັນຍາທິດຕະພາບ ແລະ ການຮ່ວມມື ຫວຽດນາມ-ລາວ (18/7/1977-18/7/2012) ຢ່າງຟົດຟື້ນມ່ວນຊື່ນ. ໃນປີຜ່ານມາ, ສອງປະເທດຫວຽດນາມ-ລາວ ໄດ້ສົມທົບກັນຈັດບັນດາການເຄື່ອນໄຫວທີ່ອຸດົມສົມບຸນ, ດ້ວຍຫຼາຍຮູບຫຼາຍແບບ, ແທດຈິງ ແລະ ມີປະສິດທິຜົນ, ອັນໄດ້ດຶງດູດການເຂົ້າຮ່ວມຂອງບັນດາຂັ້ນ, ຂະແໜງການ ແລະ ປະຊາຊົນທຸກຊັ້ນວັນນະຂອງສອງປະເທດ ສະແດງໃຫ້ເຫັນນ້ຳໃຈສາມັກຄີມິດຕະພາບ ແລະ ການຮ່ວມມືຮອບດ້ານລະຫວ່າງສອງປະເທດຢ່າງມີຊີວິດຊີວາ…
ການເຄື່ອນໄຫວເປີດສາກປີສາມັກຄີມິດຕະພາບຫວຽດນາມ-ລາວ 2012 ແມ່ນການຢ້ຽມຢາມລາວ ຢ່າງເປັນທາງການຂອງປະທານປະເທດຫວຽດນາມເຈືອງເຕີນຊາງ ພ້ອມດ້ວຍພັນລະຍາ ແລະ ຄະນະຜູ້ແທນຂັ້ນສູງຫວຽດນາມ ແຕ່ວັນທີ 9-11/2/2012. ນີ້ແມ່ນເຫດການປະກອບສ່ວນເພີ່ມທະວີນ້ຳໃຈສະໜິດສະໜົມສາມັກຄີຖານສະຫາຍອ້າຍນ້ອງລະຫວ່າງສອງພັກ, ສອງລັດ ແລະ ປະຊາຊົນສອງປະເທດ. ນະທີ່ນີ້, ທ່ານເລຂາທິການໃຫ່ຍ, ປະທານປະເທດລາວຈູມມາລີ ໄຊຍະສອນ ເນັ້ນໜັກວ່າ:
ສຽງທ່ານຈູມມາລີ ໄຊຍະສອນ:
ກອງປະຊຸມກ່ຽວກັບການພົວພັນຮ່ວມມືລະຫວ່າງ
ສະພາແຫ່ງຊາດສອງປະເທດຫວຽດນາມ-ລາວ
(ພາບ:daibieunhandan.vn)
ກອງປະຊຸມກ່ຽວກັບການພົວພັນຮ່ວມມືລະຫວ່າງສະພາແຫ່ງຊາດສອງປະເທດຫວຽດນາມ-ລາວ ດຳເນີນໄປແຕ່ວັນທີ 22-26/4 ຢູ່ນະຄອນເຊີນລາ ຂອງຫວຽດນາມ. ນີ້ແມ່ນເຫດການຂະໜາດໃຫ່ຍທີ່ເປີດສາກປີສາມັກຄີມິດຕະພາບຫວຽດນາມ-ລາວ 2012. ກອງປະຊຸມແມ່ນໂອກາດເພື່ອໃຫ້ບັນດາຜູ້ແທນແລກປ່ຽນທິດທາງ, ມາດຕະການຊຸກຍູ້, ພັດທະນາການພົວພັນຮ່ວມມືລະຫວ່າງສອງສະພາແຫ່ງຊາດ ແລະ ການພົວພັນຮອບດ້ານລະຫວ່າງສອງປະເທດ. ກ່າວຄຳເຫັນນະທີ່ນີ້, ທ່ານນາງປານີ ຢາທໍ່ຕູ້, ປະທານສະພາແຫ່ງຊາດລາວ ຢືນຢັນວ່າ: ກອງປະຊຸມຄັ້ງນີ້ ແມ່ນໜຶ່ງໃນບັນດາລາຍການທີ່ມີຄວາມໝາຍອັນໃຫ່ຍຫຼວງ ເພື່ອຂ່ຳນັບຮັບຕ້ອນປີສາມັກຄີມິດຕະພາບຫວຽດນາມ-ລາວ 2012:
ສຽງທ່ານນາງປານີ ຢາທໍ່ຕູ້:
ເຫດການພົນເດັ່ນໃນເດືອນ 7/2012 ນັ້ນແມ່ນງານໂຮມຊຸມນຸມມິດຕິງສະເຫຼີມສະຫຼອງ 50 ປີແຫ່ງວັນສ້າງຕັ້ງສາຍພົວພັນທາງການທູດ ແລະ 35 ປີແຫ່ງວັນເຊັນສົນທິສັນຍາມິດຕະພາບ ແລະ ການຮ່ວມມື ຫວຽດນາມ-ລາວ ຢູ່ນະຄອນຫຼວງວຽງຈັນ ແລະ ນະຄອນຫຼວງຮ່າໂນ້ຍ ໃນວັນທີ 18/7/2012 ໂດຍມີການເຂົ້າຮ່ວມຂອງອະດີດການນຳ, ການນຳພັກ, ລັດ, ລັດຖະບານ, ສະພາແຫ່ງຊາດ, ບັນດາແຂກຕ່າງປະເທດພ້ອມດ້ວຍປະຊາຊົນສອງປະເທດເປັນຈຳນວນຫຼວງຫຼາຍ. ໃນເດືອນ 7/2012 ຍັງໄດ້ຈັດງານພົບປະມິດຕະພາບປະຊາຊົນຫວຽດນາມ-ລາວ ຄັ້ງທີ 3. ຄະນະຜູ້ແທນປະຊາຊົນແຕ່ລະປະເທດລວມມີ 50 ຄົນ ຊື່ງແມ່ນສັນຍາລັກໃຫ້ແກ່ 50 ປີແຫ່ງວັນສ້າງຕັ້ງການພົວພັນທາງການທູດຫວຽດນາມ-ລາວ, ໃນນັ້ນມີທັງຜູ້ຕາງໜ້າບັນດາອະດີດຜູ້ຊ່ຽວຊານ, ທະຫານອາສາສະໝັກຫວຽດນາມ ຊ່ວຍການປະຕິວັດລາວ.
ໃນປີສາມັກຄີມິດຕະພາບຫວຽດນາມ-ລາວ 2012, ສອງປະເທດຍັງໄດ້ສົມທົບກັນຜັນຂະຫຍາຍບັນດາການເຄື່ອນໄຫວແລກປ່ຽນວັດທະນະທຳ, ກິລາ, ຈັດລາຍການຖ່າຍທອດສົດ, ສັບປະດາວັດທະນະທຳ-ທ່ອງທ່ຽວຫວຽດນາມ ຢູ່ລາວ ແລະ ສັບປະດາວັດທະນະທຳ-ທ່ອງທ່ຽວລາວ ຢູ່ຫວຽດນາມ, ງານວາງສະແດງສື່ສິ່ງພິມລະດູບານໃໝ່ມິດຕະພາບຫວຽດນາມ-ລາວ…. ແລະ ພິເສດແມ່ນການເສັງຊອກຮູ້ປະຫວັດສາດແຫ່ງການພົວພັນແບບພິເສດຫວຽດນາມ-ລາວ; ລາວ-ຫວຽດນາມ ໂດຍມີການເຂົ້າຮ່ວມຂອງພະນັກງານ, ປະຊາຊົນ ລາວທຸກຊັ້ນວັນນະເປັນຈຳນວນຫຼວງຫຼາຍ.
(ພາບ:baoninhthuan.com.vn)
ບັນດາການເຄື່ອນໄຫວເພີ່ມທະວີການຮ່ວມມືດ້ານເສດຖະກິດ-ການຄ້າລະຫວ່າງສອງຝ່າຍກໍໄດ້ຮັບການຍູ້ແຮງໃນປີ 2012. ສອງຝ່າຍໄດ້ສົມທົບກັນຈັດງານຕະຫຼາດນັດການຄ້າ, ກອງປະຊຸມສຳມະນາ, ເວທີປາໄສສົ່ງເສີມການລົງທຶນ, ການຄ້າ, ການທ່ອງທ່ຽວ. ສອງຝ່າຍກໍ່ໄດ້ເປີດສະຫຼອງ ແລະ ນຳເຂົ້າເຄື່ອນໄຫວບາງໂຄງການ, ກິດຈະກຳຮ່ວມມືດ້ານເສດຖະກິດ, ວັດທະນະທຳທີ່ມີຄວາມໝາຍລະຫວ່າງສອງປະເທດຄື: ເຂດອະນຸສອນສະຖານປະທານໂຮ່ຈິມິນ ຢູ່ແຂວງຄຳມ່ວນ, ຫໍວັດທະນະທຳແຂວງສະຫວັນນະເຂດ, ໂຮງຮຽນສາມັນມິດຕະພາບຢູ່ແຂວງຫຼວງພະບາງ ແລະ ຫົວພັນ….
ແຕ່ວັນທີ 26-28/12/2012, ທ່ານເລຂາທິການໃຫ່ຍ, ປະທານປະເທດລາວຈູມມາລີ ໄຊຍະສອນ ແລະ ພັນລະຍາ ໄດ້ມາຢ້ຽມຢາມສັນຖະວະໄມຕີຫວຽດນາມ ຢ່າງເປັນທາງການ. ການຢ້ຽມຢາມຂອງທ່ານເລຂາທິການໃຫ່ຍ, ປະທານປະເທດລາວຈູມມາລີ ໄຊຍະສອນ ດຳເນີນໄປກົງກັບໂອກາດສອງປະເທດສະຫລຸບປີສາມັກຄີມິດຕະພາບຫວຽດນາມ-ລາວ 2012 ດ້ວຍຜົນສຳເລດຢ່າງຈົບງາມຫຼາຍຢ່າງ.
ທ່ານເຈືອງເຕີນຊາງ ແລະ ທ່ານຈູມມາລີ ໄຊຍະສອນ
ສະຫລຸບປີສາມັກຄີມິດຕະພາບຫວຽດນາມ-ລາວ 2012.
(ພາບ:vov.vn)
ວັນທີ 26/12, ທີ່ທຳນຽບປະທານປະເທດ, ທ່ານປະທານປະເທດຫວຽດນາມເຈືອງເຕີນຊາງ ແລະ ທ່ານເລຂາທິການໃຫ່ຍ, ປະທານປະເທດລາວຈູມມາລີ ໄຊຍະສອນ ໄດ້ເປັນປະທານຮ່ວມການປະຊຸມຂ່າວປະກາດຜົນສຳເລັດຂອງປີສາມັກຄີມິດຕະພາບຫວຽດນາມ-ລາວ 2012. ທີ່ການປະຊຸມຂ່າວ, ທ່ານປະທານປະເທດຫວຽດນາມເຈືອງເຕີນຊາງ ເນັ້ນໜັກວ່າ:
ສຽງທ່ານເຈືອງເຕີນຊາງ:
ທ່ານປະທານປະເທດຫວຽດນາມເຈືອງເຕີນຊາງ ໄດ້ປະກາດສີ້ນສຸດປີສາມັກຄີມິດຕະພາບຫວຽດນາມ-ລາວ; ລາວ-ຫວຽດນາມ 2012 ແລະ ຢັ້ງຢືນສາຍພົວພັນອັນເປັນມູນເຊື້ອ, ນ້ຳໃຈມິດຕະພາບອັນຍິ່ງໃຫ່ຍ, ຄວາມສາມັກຄີແບບພິເສດ ແລະ ການຮ່ວມມືຮອບດ້ານລະຫວ່າງສອງພັກ, ສອງລັດ ແລະ ປະຊາຊົນສອງປະເທດຫວຽດນາມ-ລາວ ຈະບໍ່ມີວັນຈືດຈາງ ແລະ ຈະສືບຕໍ່ໄດ້ຮັບການປົກປັກຮັກສາ, ເພີ່ມພູນຄູນສ້າງ ແລະ ພັດທະນາ./.